text: Far til Fire-ulykke ved Vadehavet: Filmselskab sigtet
  05 september 2014 kl. 11.27
  Filmselskabet, ASA Film, der står bag den Far til Fire-film, hvor skuespillerinden Bodil Jørgensen i sommer kom til skade, er blevet sigtet.
  Bodil Jørgensen kom galt afsted i en traktorulykke ved Vester Vedsted denne sommer. Og det er det, ASA Film nu er sigtet for.
  Ifølge sigtelsen skal ASA Film betale en bøde på 70.000 kroner, noget ASA Film agter at gøre, hvis de skulle blive dømt.
  - Ansvaret for ulykken er ASA Films, for der bør ikke kunne ske en ulykke på en filmoptagelse, som jeg er øverste ansvarlige for. Når der alligevel sker en så frygtelig ulykkelig hændelse, så er der ting, som vi ikke har gjort rigtigt, siger producent fra ASA Film, Henrik Møller Sørensen i en pressemeddelelse.
  - Jeg vil gerne igen beklage dybt overfor især Bodil Jørgensen, men også overfor alle andre, at det kunne gå så galt, siger han.
  
  Fra Facebook:
  
  